OpenLLM-France/wikimedia huggingface dataset:
# Girardia arizonensis

Girardia arizonensis és una espècie de triclàdide dugèsid que habita l'aigua dolça d'Arizona, Estats Units d'Amèrica.

## Morfologia

G. arizonensis presenta una aparença externa molt similar a la de G. dorotocephala. Els espècimens adults que es van collir de la localitat tipus, les fonts de Bog, mesuraven fins a 30 mm de longitud i 4 mm d'amplada. Els individus del rierol Rucker eren més prims. El cap és triangular i molt apuntat al seu extrem anterior, els costats poden ser rectes o lleugerament corbats. A la base del triangle hi ha un parell d'aurícules allargades, primers i apuntades que es mantenen aixecades mentre l'animal llisca. Darrere les aurícules el cos s'estreta lleugerament. Després els marges laterals divergeixen gradualment i segueixen quasi paral·lels fins a l'altura de l'aparell copulador, a partir del qual convergeixen de nou fins que es troben a l'extrem posterior apuntat i rom. Els dos ulls estan situats anteriors al nivell de les aurícules.
La coloració de la superfície dorsal dels espècimens de les fonts de Bog és marró, quasi negre, i la coloració de la superfície ventral és més clara. Si s'observen amb lupa, el pigment està quasi uniformement distribuït per tot el cos, sense taques més clares, com sí que es dona a G. dorotocephala. La boca i l'obertura genital es distingeixen com a petits punts blancs. Els espècimens del rierol Rucker presenten un color dorsal més clar, grisós, mentre la superfície ventral és quasi blanca, tot i que presenta punts de pigment dispersos.

## Referències

* 1 2 3 4 Kenk, R «Freshwater triclads (Turbellaria) of North America. VIII. Dugesia arizonensis, new species» (en anglès). Proceedings of the Biological Society of Washington, 88, 1975, pàg. 113-120.
# Ymir (satèl·lit)

Ymir o Saturn XIX és un satèl·lit irregular retrògrad de Saturn. Fou descobert per l'equip de Brett Gladman, John J. Kavelaars i d'altres l'any 2000 i rebé la designació provisional de S/2000 S 1. La primera observació es feu amb el telescopi ESO/MPI de 2,2 m de l'observatori de La Silla, a Xile.

## Característiques

Ymir té un diàmetre d'uns 18 quilòmetres i orbita Saturn a una distància mitjana de 23,041 milions de km en 1.315,4 dies, amb una inclinació de 172° a l'eclíptica (154° a l'equador de Saturn), amb una excentricitat de 0,335.
Ymir és el satèl·lit més gros dels satèl·lits que triguen més de tres anys en orbitar saturn, té 18 quilòmetres de diàmetre i triga 3,6 anys a donar un gir complet a Saturn. Ymir forma part del grup de satèl·lits de Saturn conegut com a grup nòrdic, un grup de satèl·lits amb característiques similars.

## Denominació

El seu nom prové de la mitologia nòrdica, on Ymir és l'avantpassat de tots els Jötuns o gegants de gel. Amb aquest fet es crea una ruptura en la tradició instaurada el 1847 per John Herschel d'anomenar els satèl·lits de Saturn en honor dels Titans, germans i germanes de Cronos. Això no obstant, l'evident paral·lelisme entre els titans grecs i els gegants nòrdics assegura la continuïtat temàtica.

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ IAUC 7538: S/2000 S 7, S/2000 S 8, S/2000 S 9 7 de desembre de 2000 (descobriment)
* ↑ MPEC 2000-Y15: S/2000 S 1, S/2000 S 2, S/2000 S 7, S/2000 S 8, S/2000 S 9 19 de desembre de 2000 (efemèrides)
* ↑ Daniel W. E. Green. «IAUC 8177: Sats OF (22); Sats OF JUPITER, SATURN, URANUS», 08-08-2003.
# Fadrique Álvarez de Toledo

Fadrique Álvarez de Toledo és el nom dels següents personatges:
* Fadrique Álvarez de Toledo y Enríquez de Quiñones (1460-1531), II duc d'Alba
* Fadrique Álvarez de Toledo Osorio (1510-1569), III marquès de Villafranca
* Fadrique Álvarez de Toledo y Enríquez de Guzmán (1537-1583), IV duc d'Alba
* Fadrique Álvarez de Toledo y Mendoza (1580-1634), I marquès de Villanueva de Valdueza, capità general de l'armada de la Mar Oceà
* Fadrique de Toledo Osorio y Ponce de León (1635-1705), VII marquès de Villafranca, virrei de Sicília, capità general de la Mar
* José Fadrique de Toledo Osorio (1658-1728), VIII marquès de Villafranca
* Fadrique Vicente de Toledo Osorio (1686-1756), IX marquès de Villafranca
* Fadrique Álvarez de Toledo y Palafox (1799-1816), X duc de Fernandina
# Lourdes Flores Nano

Lourdes Celmira Flores Nano (Lima, 1959) és una advocada i política peruana. Ha ocupat el càrrec de Congressista de la República i s'ha postulat a la Presidència del Perú pel partit polític Unidad Nacional en les eleccions celebrades el 2001 i el 2006.
# Hamilton (Montana)

Hamilton és una població dels Estats Units a l'estat de Montana. Segons el cens del 2000 tenia 3.705 habitants.

## Demografia

Segons el cens del 2000, Hamilton tenia 3.705 habitants, 1.772 habitatges, i 855 famílies. La densitat de població era de 619,3 habitants per km².
Dels 1.772 habitatges en un 22,3% hi vivien nens de menys de 18 anys, en un 36,3% hi vivien parelles casades, en un 9,5% dones solteres, i en un 51,7% no eren unitats familiars. En el 47,6% dels habitatges hi vivien persones soles el 24,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,95 i el nombre mitjà de persones que vivien en cada família era de 2,81.
Per edats la població es repartia de la següent manera: un 20,2% tenia menys de 18 anys, un 6,8% entre 18 i 24, un 24% entre 25 i 44, un 20,6% de 45 a 60 i un 28,3% 65 anys o més.
L'edat mediana era de 44 anys. Per cada 100 dones de 18 o més anys hi havia 74,9 homes.
La renda mediana per habitatge era de 22.013 $ i la renda mediana per família de 30.665 $. Els homes tenien una renda mediana de 25.795 $ mentre que les dones 22.138 $. La renda per capita de la població era de 14.689 $. Aproximadament el 14,3% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hamilton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hamilton». American Fact Finder. Oficina del Cens dels Estats Units, 12-01-2010.
# Peal de Becerro

Peal de Becerro és un municipi de la província de Jaén a la comarca de Sierra de Cazorla. El seu terme municipal inclou Almicerán, integrat dins del Parc Natural de la Serra de Cazorla, el qual es troba a 55 km del municipi. El poble posseeix dues torres (la Mocha i la del Rellotge) restes d'un antic castell medieval com monument principal, i estan situades al costat de l'església del poble. En un dels seus llogarets, Toya, es pot trobar una cambra funerària ibera declarada Monument Històric Nacional el 1918.
En aquesta Cambra funerària es va trobar la "Bicha de Toya", que és una escultura íbera que es troba actualment al Museu Arqueològic de Madrid. La població es dedica, com activitats fonamentals, a l'agricultura de l'olivera i a la indústria de tancaments metàl·lics.
# L'essentiel

L'essentiel és un diari gratuït francòfon de Luxemburg. L'essentiel va néixer el 10 d'octubre de 2007, publicat per Edita SA, filial de la suïssa Tamedia i la luxemburguesa Editpress. És el diari més llegit de Luxemburg per la població d'entre 15 i 49 anys. Es distribueix a través de la venda ambulant o en dispensadors instal·lats a les principals artèries de transport, algunes rutes d'autobusos, edificis importants (universitaris) o llocs de gran concurrència, com els centres comercials.
El diari, publicat de dilluns a divendres en paper i durant tota la setmana en línia, se centra en l'actualitat nacionals i internacional, l'economia, els esports, l'entreteniment, la tecnologia i diverses temàtiques, com viatges, cinema, televisió, sortides, motor o còmics. Va estrenar un nou disseny el 10 d'octubre de 2010, any en què el diari va començar a ser rendible. El 2014 va tenir una tirada de 105.000 exemplars per dia, per a una difusió de 201.000 lectors diaris.

## Referències

* ↑ «Media». Grand Duchy of Luxembourg. [Consulta: 14 novembre 2014].
* ↑ «Media». Embassy of Luxembourg in Vienna. Arxivat de l'original el 3 de febrer 2014. [Consulta: 2 febrer 2014].

## Enllaços externs

* L'essentiel - Lloc web oficial (alemany)
# El vaixell de l'amor

El vaixell de l'amor (títol original en francès, La Petite Vadrouille) és una pel·lícula francesa dirigida per Bruno Podalydès, estrenada l'any 2024. La pel·lícula és una comèdia burlesca poètica i poc convencional, on Daniel Auteuil interpreta un paper còmic. S'ha doblat i subtitulat al català.

## Sinopsi

La Justine, el seu marit i la seva colla d’amics ideen una solució per als seus problemes econòmics: organitzar un fals creuer romàntic per a un inversor que busca seduir una dona.

## Referències

* ↑ «ARTE France Cinéma coproduit les prochains films de Bruno Podalydès, Lucile Hadzihalilovic, Andrea Arnold, Nadav Lapid et le premier film de Louise Hémon», 23 juin 2023. [Consulta: 20 gener 2024]..
* ↑ «Daniel Auteuil victime d'une arnaque dans "La Petite Vadrouille", nouvelle comédie burlesque de Bruno Podalydès» (en francès). France Info, 05-06-2024. [Consulta: 5 juny 2024].
* ↑ «El vaixell de l'amor». ésAdir. [Consulta: 4 juliol 2024].
* ↑ El vaixell de l'amor a la Base de dades de cinema en català
# Ginés Ganga Tremiño

Ginés Ganga Tremiño (Elx, 31 de maig de 1900 - Mèxic, 23 d'abril de 1944) fou un dirigent socialista valencià, net de Ginés Ganga Galbis i fill d'Alberto Ganga y Bru, polítics conservadors.

## Biografia

Es doctorà en filosofia i lletres a la Universitat de Madrid, el 1918 s'afilià a les Joventuts Socialistes d'Espanya i més tard al PSOE. Col·laborà a diversos diaris il·licitans i treballà com a professor de Llengua espanyola a les Universitats de Tolosa de Llenguadoc (1923), París (1927) i Praga (1929-1932).
En proclamar-se la Segona República Espanyola es va implicar encara més en la vida política. Tot i ser catedràtic de filosofia a l'Institut de Segòvia, fou candidat a les eleccions generals espanyoles de 1933 per la província d'Alacant, però no fou escollit. Seguidor de Francisco Largo Caballero, participà en la vaga general del 5 d'octubre de 1934 i fou detingut i processat. Alliberat, fou elegit diputat pel Front Popular a les eleccions generals espanyoles de 1936.
Durant la guerra civil espanyola va compaginar des de juny de 1938 la seva tasca com a professor a un institut d'Elx amb el nomenament de comandant d'Intendència i Comissari Polític de l'Escola Naval de Cartagena. En acabar el conflicte marxà a Casablanca, on fou internat a diversos camps de concentració fins al 1942, quan va poder marxar a Mèxic gràcies a la JARE. Va col·laborar amb la Casa de València de Mèxic i va morir d'un atac de cor uns anys després.

## Obres

* Ociosidades (1926)

## Referències

* Ginés Ganga Tremiño Arxivat 2016-03-03 a Wayback Machine. a la Fundació Pablo Iglesias
* Ginés Ganga Tremiño a la Memoria Digital de Elche
# Zolotoi Kolos

Zolotoi Kolos (en rus: Золотой Колос) és un poble (un possiólok) de l'óblast de Rostov, a Rússia, que en el cens del 2010 tenia 747 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Lourdes Grobet Argüelles

Lourdes Grobet Argüelles (Ciutat de Mèxic, 25 de juliol de 1940 - Ciutat de Mèxic, 15 de juliol de 2022) fou una fotògrafa mexicana, coneguda per les seves fotografies de lluitadors mexicans de lluita lliure, tot i que la seva obra és més àmplia i retratà diferents aspectes de la cultura urbana mexicana actual.
La seva obra s'ha exposat arreu del món: a la Galeria Silverstein de Nova York, al Centre Cultural Tijuana (CECUT) i al CFMAB Centro Fotográfico Manuel Álvarez Bravo d'Oaxaca (Mèxic), a la Casa de América i a la Galería Xanon de Madrid, al Festival Internacional de Pingyao (Xina), al Musée du Quai Branly de París, així com a múltiples galeries d'Alemanya, els Països Baixos i el Regne Unit. Els anys seixanta i setanta, el moviment estudiantil i, en conseqüència, el feminisme i l'art de grup estigueren presents en la seva obra. Es definí com a filla de les ensenyances de Mathias Goeritz, de Kati Horna, de Gilberto Aceves Navarro i del Santo, el personatge més paradigmàtic de la lluita lliure mexicana.

## Obres

* Se escoge el tiempo (We choose the time, 1983)
* Luciernagas (Lucioles, 1984)
* Bodas de Sangre (Drops of blood, 1987)
* Santo y Seña de los Recintos Históricos de la Universidad de México, Éd. Universidad Nacional Autónoma de México (1996) ISBN 968-36-4630-1
* Lourdes Grobet, Turner, (2004). ISBN 84-7506-620-8
* Lourdes Grobet: Lucha Libre, Editorial Trilce (2005) ISBN 1-933045-05-1
* Espectacular de Lucha Libre, Editorial Trilce (2008) ISBN 968-9044-16-8
* Lucha libre mexicana, Editorial Trilce (2008) ISBN 968-9044-17-6

## Referències

* ↑ «Adiós a Lourdes Grobet, fotógrafa del México profundo» (en castellà). Jornada.com.mx, 16-07-2022. [Consulta: 19 juliol 2022].
* ↑ «Lourdes Grobet Biography :: PicassoMio».
* ↑ Gonzalez, David «Who Was That Masked Man? A Wrestling Priest» (en anglès). The New York Times, 09-04-2018.
* ↑ Martínez Aniesa, Luís. «Lourdes Grobet» (en castellà). Cada día un fotógrafo, 03-03-2020. Arxivat de l'original el 2020-05-29. [Consulta: 28 maig 2020].
* ↑ «Lluita lliure: retrats de família. Fotografies de Lourdes Grobet». web. CCCB. [Consulta: 31 juliol 2015].

## Enllaços externs

* La máscara en la cultura y la política mexicana, text de Lourdes Grobet tractant la seva feina a Zone Zero (Arxivat 2022-07-14 a Wayback Machine.) (castellà)
* Espectacular de Lucha Libre, presentació en el lloc de l'editor Arxivat 2009-08-28 a Wayback Machine. (castellà)
# Guédike

Guédike (en rus: Гедике) és un poble (un possiólok) del krai de Khabàrovsk, a Rússia, que el 2012 tenia 13 habitants. Pertany al districte rural de Viàzemski.

## Referències

* ↑ «Официальный сайт Вяземского района Хабаровского края.». Arxivat de l'original el 2009-06-30. [Consulta: 8 novembre 2019].
# Peani

Peani (en llatí Paeanius, en grec Παιάνιος) va ser l'autor d'una traducció al grec del llibre Breviarium ab Urbe condita escrit per Eutropi.
Es tenen molt poques dades de Peani però se suposa que va viure molt poc després del mateix Eutropi. La traducció que va fer és poc acurada però té certa elegància, i sembla que Joan Zonaràs la va utilitzar molt. Va ser impresa per primer cop l'any 1590 a Frankfurt per F. Sylburg a la Romanae Historiae Scriptores.

## Referències

* ↑ [https://quod.lib.umich.edu/m/moa/acl3129.0003.001/90?rgn=full+text;view=image;q1=PaeaniusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 82. ]
Viccionari
# Kryptolebias caudomarginatus

Kryptolebias caudomarginatus és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Sud-amèrica: Brasil.

## Referències

* ↑ BioLib (anglès) i (txec)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Eleccions al Landtag de Baviera de 1986

Les eleccions al Landtag de Baviera de 1986 van ser guanyades novament per la Unió Social Cristiana de Baviera (CSU) amb majoria absoluta. La SPD es manté. La FDP segueix sense representació i els Els Verds són la tercera força política. Els Republicans no obtenen representació.
| Partit | Percentatge | Escons |
| CSU | 56,6 | 128 |
| SPD | 26,8 | 61 |
| Els Verds | 7,6 | 15 |
| FPD | 3,6 | - |
| Die Republikaner | 3,0 | - |
# Ginés García Perán

Ginés García Perán (Esparragal, Puerto Lumbreras, 28 de febrer de 1941) va ser un ciclista espanyol que fou professional entre 1962 i 1968.
Els seus principal èxits foren una etapa a la Volta a Catalunya de 1962, on va acabar 3r de la general, i una victòria d'etapa al Tour de l'Avenir.
L'any 1964 va aconseguir la medalla d'argent al Campionat del Món en contrarellotge per equips
L'any 2012, se li va retre un homenatge al seu municipi, on ja hi tenia un carrer amb el seu nom.

## Palmarès

* 1962
** 1r a la Clàssica dels Ports
** Vencedor d'una etapa a la Volta a Catalunya
* 1963
** Vencedor d'una etapa al Tour de l'Avenir
* 1964
** Mdalla d'argent al Campionat del Món en contrarellotge per equips
* 1967
** 1r a la Vuelta a los Valles Mineros i vencedor d'una etapa
** Vencedor d'una etapa al Gran Premi Muñecas de Famosa

### Resultats a la Volta a Espanya

* 1965. 31è de la classificació general
* 1967. 24è de la classificació general

### Resultats al Tour de França

* 1965. 29è de la classificació general
* 1966. 28è de la classificació general
* 1967. 18è de la classificació general

### Resultats al Giro d'Itàlia

* 1968. 45è de la classificació general

## Referències

* ↑ Ginés García Perán homenajeado

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Záhorce

Záhorce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1236.
# Guébestroff

Guébestroff és un municipi francès, situat al departament del Mosel·la i a la regió del Gran Est. L'any 2007 tenia 52 habitants.

## Demografia
### Població

El 2007 la població de fet de Guébestroff era de 52 persones. Hi havia 15 famílies, de les quals 3 eren unipersonals (3 dones vivint soles i 3 dones vivint soles), 3 parelles sense fills, 6 parelles amb fills i 3 famílies monoparentals amb fills.
La població ha evolucionat segons el següent gràfic:
Habitants censats

### Habitatges

Tots els 17 habitatges que hi havia el 2007 eren l'habitatge principal de la família. 15 eren cases i 2 eren apartaments. Dels 17 habitatges principals, 14 estaven ocupats pels seus propietaris i 3 estaven llogats i ocupats pels llogaters; 1 tenia tres cambres, 6 en tenien quatre i 10 en tenien cinc o més. 11 habitatges disposaven pel capbaix d'una plaça de pàrquing. A 7 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Guébestroff el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 8 | 35 a 39 | 4 |
| 0 | 30 a 34 | 0 |
| 4 | 25 a 29 | 8 |
| 0 | 20 a 24 | 0 |
| 0 | 15 a 19 | 0 |
| 8 | 10 a 14 | 0 |
| 4 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 28 persones, 21 eren actives i 7 eren inactives. De les 21 persones actives 19 estaven ocupades (10 homes i 9 dones) i 2 estaven aturades (1 home i 1 dona). De les 7 persones inactives 1 estava jubilada, 3 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era una fusteria.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Guébestroff a l'INSEE.
* Évolution et structure de la population Fitxa amb el detall de dades de Guébestroff a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Peanuts

Peanuts és el nom d'una sèrie de còmics escrits i dibuixats per Charles Schulz. Està centrada en una colla de nens americans i les seves tires van ser publicades en diversos diaris de tot el món des del 1950, donant peu a derivats com una sèrie de dibuixos animats que va rebre un premi Emmy.

## Trama

Els nens surten a la vorera dels carrers, a la pista de beisbol o als pupitres de l'escola i usualment estan en una situació d'infelicitat o d'incomprensió cap al món adult. Les relacions d'amor mai no són correspostes, malgrat les declaracions explícites dels nens.

## Personatges principals

* Charlie Brown: és el protagonista de la sèrie, un noi tímid, maldestre a qui res no li surt bé. Representa l'antiheroi per excel·lència. Intenta liderar l'equip de beisbol, que mai no guanya.
* Snoopy: és el gos del Charlie, adopta diferents rols com el d'aviador, advocat o escriptor. Es caracteritza per buscar el plaer, la vida fàcil i les ganes de fer la guitza a alguns amics del seu amo
* Linus: és el millor amic del protagonista, té una postura existencialista davant la vida i es caracteritza per estar sempre enganxat a una manta que li dona seguretat
* Lucy: germana de l'anterior, és una nena set-ciències i arrogant que vol ser la líder del grup. Es comporta d'una manera cínica, excepte amb el seu enamorat, Schroeder
* Sally: germana petita del Charlie, és una nena egoista que té problemes a l'escola (no li interessa gens) i que intenta atreure l'atenció del Linus. Sovint acaba deprimida parlant amb les parets o al consultori psiquiàtric de la Lucy
* Marcia: és una nena intel·ligent, que destaca a l'escola però que es mostra com a ingènua a la resta d'aspectes de la vida
* Patty: una nena molt esportista i un desastre a classe que manté una relació d'amor amb el Charlie. És la millor amiga de la Marcia
* Schroeder: un noi solitari que adora tocar el piano, especialment Beethoven
* Franklin: un noi afroamericà que s'ho passa bé fent esport i va a la classe de la Patty
* Pig-Pen: és un noi que surt sempre en un núvol de pols, aportant una dosi d'humor absurd a la tira
* Rerun: el germà petit del Linus, un nadó que va creixent (els altres no)
* Violeta: representa una nena snob i estirada que gaudeix humiliant en Charlie
* Spike: el germà de l'Snoopy, viu al desert amb l'única companyia d'un cactus. Apareixen més germans, però amb menys rellevància
* Emili (Woodstock): és un ocell amic del Snoopy que parla en un llenguatge que només el gos entén

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.155. DL M-50.522-2002. ISBN 84-8332-391-5 [Consulta: 6 desembre 2014].
Viccionari
# Eleccions legislatives luxemburgueses de 1915

El 23 de desembre de 1915 es van celebrar unes eleccions legislatives a Luxemburg. El Partit de la Dreta va emergir com el partit més gran, aconseguint 25 dels 52 escons de la Cambra de Diputats.
A princips d'aquell any, la Gran Duquessa Maria Adelaida havia escollit un govern de dretes de la minoria. Tot i així, aquell govern va ser incapaç de realitzar les seves funcions a causa de la manca de suports que va trobar a la Cambra de Diputats; així, Maria Adelaida es va veure obligada a dissoldre la Cambra i a convocar eleccions.
Tot i que el Partit de la Dreta va incrementar la seva representació de 20 a 25 escons, no arribaven a ser majoria. El govern de Hubert Loutsch va perdre un vot de confiança l'11 de gener de 1916 i va dimitir en ple. La interferència de la Gran Duquessa en els afers interns de la política luxemburguesa va ser criticada ferotgement per part dels partits d'esquerres, essent parcialment responsable aquest fet de la posterior abdicació forçada de Maria Adelaida en favor de Carlota el 1919.

## Referències

* 1 2 Nohlen, D & Stöver, P (2010) Elections in Europe: A data handbook, p1233 ISBN 978-3-8329-5609-7
* ↑ Nohlen & Stöver, p1234